Agtjarige in Mpuma ontvoer, vermoorArgieffoto Die polisie in Mpumalanga is op soek na enige inligting wat tot die inhegtenisneming kan lei nadat ŉ agtjarige meisie ontvoer en vermoor is. Sers. Gerald Sedibe, woordvoerder van die polisie, het gesê Nokubonga Nonyane se liggaam is Dinsdagoggend by Numbi naby Hazyview gevind deur ŉ verbyganger wat daarna die polisie ontbied het. “Toe die polisie by die toneel opgedaag het, het hulle bevestig dit is inderdaad Nokubonga, wat Vrydag, 8 Junie 2018, as vermis aangemeld is,” het Sedibe verduidelik. Nokubonga is laas Vrydag teen omstreeks 15:30 laas gesien toe sy saam met haar maats gespeel het, maar nooit huis toe gekom het nie. Enigiemand met inligting word versoek om kapt. Timothy Moshwane te kontak by 082 449 0223 of speurder konstabel Hazel Mavimbela by 072 486 0574.